नई दिल्ली। इंडोनेशिया के जकार्ता में चल रही 18 वीं एशियाई खेलों में भारत के टेनिस खिलाड़ी गुणेश्वरन प्रजनेश पुरुष एकल स्पर्धा का कांस्य पदक जीतने में सफल रहे हैं। प्रजनेश वैसे रजत या शायद स्वर्ण भी जीत सकते थे । लेकिन इस भारतीय टेनिस खिलाड़ी की 24 अनफोर्सड एरर के कारण उज्बेकिस्तान के डेनिस इस्टोमिन ने सीधे सेटों में मैच अपने नाम कर लिया । गुणास्वरेन प्रजनेश के मुकाबले इस्टोमिन ने 17 गलतियां की और मैच जीत लिया ।